《采药诗》
魏晋·庾阐

采药灵山㟽，结驾登九嶷。悬岩溜石髓，芳谷挺丹芝。

泠泠云珠落，漼漼石蜜滋。鲜景染冰颜，妙气翼冥期。

霞光焕藿靡，虹景照参差。椿寿自有极，槿花何用疑。

作者简介：东晋颍川鄢陵人，字仲初。庾东子。幼好学，九岁能属文。怀帝永嘉末，母没于石勒，阐不栉沐、不婚宦，绝酒肉垂二十年。西阳王司马羕辟为掾，迁尚书郎。成帝咸和二年苏峻反，出奔郗鉴，为司空参军。峻平，赐爵吉阳县男。出补零陵太守，官至给事中。年五十四卒。有诗赋铭颂，今已散佚不全。